2016. gada 13. decembrī Rīkojums Nr. 754

Rīgā (prot. Nr. 68  10. §)

**Par apropriāciju izdevumiem atlīdzībai Valsts kases amatpersonu (darbinieku) motivēšanai**

1. Pamatojoties uz likuma "Par valsts budžetu 2016. gadam" 41. pantu, kā arī ņemot vērā Finanšu ministrijas valsts budžeta apakšprogrammas 31.02.00 "Valsts parāda vadība" faktisko izpildi 2016. gada desmit mēnešos un sagaidāmo izpildi līdz 2016. gada beigām (procentu izdevumu samazinājumu 14 200 000 *euro* apmērā), noteikt, ka Finanšu ministrijas valsts budžeta apakšprogrammā 31.01.00 "Budžeta izpilde" Valsts kases amatpersonu (darbinieku) motivēšanai novirzāms finansējums 284 000 *euro* apmērā, tai skaitā nodrošinot finansējumu 84 000 *euro* apmērā izdevumiem atlīdzībai 2016. gadā apakšprogrammā pieejamo finanšu līdzekļu ietvaros un pārdalot no apakšprogrammas 31.02.00 "Valsts parāda vadība" apropriāciju resursiem (dotāciju no vispārējiem ieņēmumiem) un izdevumiem precēm un pakalpojumiem 200 000 *euro* apmērā uz apakšprogrammu 31.01.00 "Budžeta izpilde" izdevumiem atlīdzībai.

2. Finanšu ministrijai normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali Finanšu ministrijas budžeta programmas 31.00.00 "Budžeta izpilde un valsts parāda vadība" ietvaros.

3. Finanšu ministram veikt šā rīkojuma 1. punktā minēto apropriācijas pārdali, ja Saeimas Budžeta un finanšu (nodokļu) komisija piecu darbdienu laikā pēc šā rīkojuma 2. punktā minētās informācijas saņemšanas nav iebildusi pret apropriācijas pārdali.

Ministru prezidents Māris Kučinskis

Finanšu ministre Dana Reizniece-Ozola